b'\n_START_ARTICLE_\nSoutham\n_START_SECTION_\nHistorie\n_START_PARAGRAPH_\nSoutham var et kongelig gods fram til 998 da kong \xc3\x86thelred II ga det til jarl Leofwine, ealdorman av Hwicce. Da klosteret Coventry Priory ble grunnlagt i 1043 ga Leofwines s\xc3\xb8nn Leofric, jarl av Mercia, Southam til det. Domesday Book i 1086 ble bosetningen omtalt som Sucham. Klosteret, som p\xc3\xa5 1100-tallet ble den f\xc3\xb8rste katedralen i Coventry, beholdt Southam som sin besittelse fram til 1500-tallet da det overga alle sine eiendommer til kronen i prosessen oppl\xc3\xb8sningen av Englands klostre._NEWLINE_Rett f\xc3\xb8r borgerkrigen br\xc3\xb8t ut reiste Karl I gjennom byen. Innbyggerne \xc3\xb8nsket ham ikke velkommen, og nektet \xc3\xa5 ringe med kirkeklokkene. I 1642 bodde kongen i Southam f\xc3\xb8r slaget ved Edgehill. I 1645 var den andre sidens leder i byen, da Oliver Cromwell holdt til der sammen med 7 000 soldater.'